CELEX: C2005/069/18
Language: lt
Date: 2005-03-19 00:00:00
Title: Byla C-17/05 Court of Appeal (Anglija ir Velsas) (Civilinių bylų skyrius) 2005 m. sausio 11 d. nutartimi pateiktas prašymas priimti prejudicinį sprendimą byloje B. F. Cadman prieš Health & Safety Executive; įstojusi į bylą šalis Equal Opportunities Commission

19.3.2005   
            
            
               LT
            
            
               Europos Sąjungos oficialusis leidinys
            
            
               C 69/8
            
         Court of Appeal (Anglija ir Velsas) (Civilinių bylų skyrius) 2005 m. sausio 11 d. nutartimi pateiktas prašymas priimti prejudicinį sprendimą byloje B. F. Cadman prieš Health & Safety Executive; įstojusi į bylą šalis Equal Opportunities Commission
   (Byla C-17/05)
   (2005/C 69/18)
   Proceso kalba: anglų
   
      Court of Appeal (Anglija ir Velsas) (Civilinių bylų skyrius) 2005 m. sausio 11 d. nutartimi kreipėsi į Europos Bendrijų Teisingumo Teismą su prašymu, kurį sekretoriatas gavo 2005 m. sausio 19 d., priimti prejudicinį sprendimą byloje B. F. Cadman prieš Health & Safety Executive; įstojusi į bylą šalis Equal Opportunities Commission.
   
      Court of Appeal (Anglija ir Velsas) (Civilinių bylų skyrius) prašo Teisingumo Teismo atsakyti į šiuos klausimus:
   
               1)
            
            
               Kai darbdavio naudojamas ir atlyginimo dydį lemiantis tarnybos trukmės kriterijus turi iš esmės skirtingą poveikį atitinkamiems vyriškos ir moteriškos lyties darbuotojams, ar EB sutarties 141 straipsnis reikalauja, kad darbdavys pateiktų tam tikrą pateisinimą, kodėl jis šiuo kriterijumi pasinaudojo? Jei atsakymas priklauso nuo tam tikrų aplinkybių – kokios jos?
            
         
               2)
            
            
               Ar atsakymas į prieš tai nurodytą klausimą būtų skirtingas, jei darbdavys tarnybos trukmės kriterijų darbuotojams taiko pavieniais pagrindais jį vertindamas taip, kad ilgesnė tarnybos trukmė pateisina didesnį užmokestį?
            
         
               3)
            
            
               Ar yra koks nors svarbus skirtumas, kurį galima padaryti tarp tarnybos trukmės kriterijaus naudojimo ne visą darbo dieną ir visą darbo dieną dirbančių darbuotojų atžvilgiu?